
Grundejerforeningen Trankær, 8310 Tranbjerg
 
Referat af bestyrelsesmøde den 10. august 2026 kl. 18.00 hos Annette TV43


Tilstede: 	Inge Merete, Sven, Lone, Tommy, Annette, Helle (ref), Peter (supp) 
Afbud:		

Dagsorden:	1. Bemærkninger til den udsendte dagsorden
2. Drøftelse af vejfonden
3. Guidet gennemgang af Unioo v/Sven
	4. Orientering fra kasserer
	5. Orientering Grønne områder
	6. Orientering snerydning/hjemmeside/dataindsamling
	7. Orientering formand
	8. Orientering veje/stier/skilte
	9. Eventuelt
 

1. 	Bemærkninger til den udsendte dagsorden

Ingen bemærkninger


2.	Drøftelse af vejfonden
 
Vi står overfor udfordringer når vi skal bruge midler til at betale for reparationer på veje og stier, da der i vores vedtægter står at alle hævelser fra Vejfonden skal godkendes på generalforsamlingen.
Det giver underskud at vi skal køre udgiften via driftskontoen, idet udgiften ikke er budgetsat.
Vi har nedsat et udvalg til ændring af vedtægter omkring frigivelse af midler fra Vejfonden, Inge Merete, Lone og Tommy.
 
Sven har arbejdet på vores opsparing til Vejfonden, og det ser desværre ud til at vi må annoncere en kontingentstigning fra januar 2027.
Der hensættes hvert år kr. 100.000 til Vejfonden jf beregning ud fra en m2 pris på 150,-
De to tilbud vi har fået i år på ny belægning er m2 prisen hhv 250,- og 300,- hvilket må skyldes de forhøjede oliepriser i verden samt alm prisstigninger. 
Så en yderligere hensætning på kr. 100.000 vil betyde en kontingentstigning på 360,- pr år pr. medlem
Forslag udformes til generalforsamlingen.


3.	Guidet gennemgang af Unioo v/Sven

Grundet tekniske udfordringer fik vi i stedet en hjemmeopgave med at logge på Unioo og surfe rundt i systemet


4.	Orientering fra kasserer

Nye kontaktpersoner i storparcel 16, Ejerlauget og AB Tranegårdsparken. Lister er rettet til


5.	Orientering Grønne områder
		
Kontrakt med Henrik Vestevig er fornyet
Et træ ved Kirsebærlunden er gået, Tommy drøfter med Henrik omkring udskiftning / fældning
Tommy aftaler med Henrik om, hvorvidt det er muligt at beskære træerne på stamvejen meget kraftigt, så de ikke så hurtigt bliver til gene for høje biler.



6.	Orientering snerydning/hjemmeside/dataindsamling
Sne: Straks efter sommer kontaktes alle foreninger/parceller omkring næste års rydning mht placering af snebunker.
	
7. 	Orientering formand 
		
	Inge Merete orienterede om senest vedr. Forsorgshjemmet Østervang.
Venstre stiller forslag om en helhedsplan som i korte træk går ud på at antallet af borgere på hjemmet med alvorlige psykiatriske lidelser og dobbeltdiagnoser reduceres til et absolut minimum over de to næste år, men der skal jo lige findes et sted de kan være.
Samtidig skal der afsættes 3 mio årligt de næste 2 år til tryghedsskabende foranstaltninger for naboer og borgere i Tranbjerg, som kunne være mere Securitas patruljering og en fast kontaktperson i Århus Kommune som vi kan henvende os til.

Vi skal i den forbindelse anmode om, at alle indbrud, hærværk, kriminalitet og andet utryghedsskabende adfærd meldes til politiet, intet er for småt eller ligegyldigt.
Der er møde i gruppen omkring arbejdet med Forsorgshjemmet, den 18/8, hvor der kommer et opslag i Borgere I Tranbjerg (på FB) samt i Tranbjerg Tidende vedr. tyverier, indbrud og utryghedsskabende adfærd.
Vi har desuden møde med forvaltningen torsdag d.20/8.

Vi skal være fremme i skoene, når lokalplanen (nr. 1265) for det nye område ved bakken bliver behandlet. Pt. ser tidsplanen således ud:
Udarbejdelse af planforslag igangsat (20.04.2026)
Lokalplanforslaget godkendt til offentliggørelse (04.12.2026)
Offentlig høringsperiode (19.12.2026 - 27.02.2027)
Endelig vedtagelse af lokalplan (21.05.2027)
Endeligt vedtaget lokalplan offentliggjort, ikrafttrædelsen (05.06.2027)


8.	Orientering veje/stier/skilte
		
Kloak: Peter har efter dette møde fået tilbud på kr. 45.000 for rensning af alle overfladevand kloaker Det har vi accepteret så alle kloaker bliver renset. Arbejdet igangsættes 5. oktober 2026.
Flg arbejder igangsættes: justering af kloakdæksel på TKGV 2-68 
Opretning af 26 m2 SF sten i Trankærlund TKGV 83-121 

Skilte: områdeskilte er gennemgået og skiftet hvor nødvendigt, resten af skiltene opbevares hos Annette. Skiltet ved skolen er uden plexiglas, men pt ok

Stier: Græsset i rabatten ved Bocenter Tranbjerg repareres af entreprenør efter ilægning af el-kabel 


9. 	Eventuelt
		
		Intet
		


Næste møde: Mandag 5. oktober 2026. kl. 18.00 hos Helle, TV 117
Øvr.møde: Mandag 23. november 2026 kl. 18.00 hos Tommy, TKGV 52

